stanford-oval/wikipedia huggingface dataset:
Juice (soundtrack)
Kappaleet

Uptown Anthem – 3.03 (Naughty by Nature)
Juice (Know the Ledge) – 4.00 (Eric B. & Rakim)
Is It Good to You – 4.17 (Teddy Riley & Tammy Lucas)
Sex, Money & Murder – 2.49 (MC Pooh)
Nuff Respect – 2.57 (Big Daddy Kane)
So You Want to Be a Gangster – 4.05 (Too Short)
It's Going Down – 4.12 (EPMD)
Don't Be Afraid – 5.18 (Aaron Hall)
He's Gamin' on Ya' – 3.35 (Salt-n-Pepa)
Shoot 'Em Up – 3.38 (Cypress Hill)
Flipside – 4.24 (Juvenile Committee)
What Could Be Better Bitch – 3.01 (Son of Bazerk)
Does Your Man Know About Me – 5.11 (Rahiem)
People Get Ready – 4.00 (Brand New Heavies & N'Dea Davenport)
Jussi Ziegler

Timo Jussi Ziegler (s. 16. huhtikuuta 1975, Königstein, Saksa) on saksalais-suomalainen oopperalaulaja, jonka ääniala on baritoni. Hän on opiskellut laulua Jorma Elorinteen ja Pirkko Törnqvist-Paakkanen oppilaana ja valmistunut musiikin maisteriksi Sibelius-Akatemiasta.
Vuonna 2005 Ziegler sai toisen palkinnon Merikanto-laulukilpailussa ja ensimmäisen palkinnon Kangasniemen laulukilpailussa.
Ziegler on laulanut Giovanni Paisiellon Sevillan parturi -oopperan Basilion roolin ja esiintynyt Giacomo Puccinin La bohèmessa. Hän on laulanut myös lied-konserteissa. Porin Oopperan tuottamassa Leevi Madetojan Pohjalaisia-oopperassa hän esitti 2007 Jussi Harrin roolin.
Justinien de Clary

| Mitalit | Mitalit | Mitalit |  |
| --- | --- | --- | --- |
|  Justinien de Clary vuonna 1928. |  Justinien de Clary vuonna 1928. |  Justinien de Clary vuonna 1928. |  |
Maa:   Ranska
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1900 | Trap |  |
Justinien Charles Xavier Clary, Claryn kreivi (20. huhtikuuta 1860 Pariisi – 14. kesäkuuta 1933 Pariisi) oli ranskalainen ampuja ja olympiamitalisti. Hän voitti pronssia Pariisin olympialaisissa 1900 trapissa.
Jyrki Matra

| Jyrki Matra> Henkilötiedot |
| --- | --- |
Syntynyt: 1. lokakuuta 1897 Imatra
Kuollut: 14. marraskuuta 1966 Lappeenranta
Ammatti:  näyttelijä
Näyttelijä
Taiteilijanimet:  Georg Edvard Skutnabb
Aktiivisena:  1920- ja 1930-luvut
Merkittävät roolit:  Ilveilijä Itkevä ilveilijä
Aiheesta muualla
IMDb
Elonet
Jyrki Matra (ent. Georg Skutnabb; 1. lokakuuta 1897 Imatra – 14. marraskuuta 1966 Lappeenranta) oli suomalainen näyttelijä. Hän teki uransa maailmansotien välisenä aikana, ja aikakaudelleen tyypillisesti hänellä oli useita lyhyitä kiinnityksiä eri teattereihin.
Ura

Matran vanhemmat olivat kauppias Gustaf Adolf Skutnabb ja Sofie Backlund. Imatran yhteiskoulun käytyään hän opiskeli muun muassa piirustusta, lausuntaa ja laulua. Matra aloitti näyttämötaiteellisen uransa Suomalaisessa Operetissa Viipurissa vuonna 1919. Sieltä hän siirtyi jo samana vuonna Jyväskylän Teatteriin. 1920- ja 1930-luvuilla Matra työskenteli kiinnitettynä näyttelijänä muun muassa Porin Näyttämöllä, Joensuun Teatterissa, Koiton Näyttämöllä ja Viipurin Kaupunginteatterissa. Vuosina 1938–1939 Matra toimi Rauman Teatterin johtajana.
Matra näytteli komediallisia rooleja ja rakastajatehtäviä - termi, jota 1930 julkaistussa näyttelijämatrikkelissa käytetään. Hänen roolitehtäviään olivat muun muassa Ilveilijä näytelmässä Itkevä ilveilijä ja nimiosa näytelmässä Lemmin poika. Hän näytteli myös rättärin roolin suositussa laulunäytelmässä Tukkijoella. Matran rooliluetteloon kuuluu niin ikään Klaus Kurjen ja Uolevin roolit Elinan surmassa.
Matralla oli yksi elokuvarooli: hän näytteli saksalaista kapteenia Kalle Kaarnan draamaelokuvassa Jääkärin morsian (1931). Elokuvaan hänet on kreditoitu alkuperäisellä nimellään, Georg Skutnabb.
Aapeli Räsänen

| Aapeli Räsänen> Henkilötiedot |
| --- | --- |
Syntynyt: 1. kesäkuuta 1998 (ikä 26) Tampere, Suomi
Kansalaisuus:   Suomi
Jääkiekkoilija
Lempinimi:  Auringonpimennys
Pelipaikka:  keskushyökkääjä
Maila:  oikea
Pituus:  183 cm
Paino:  94 kg
Seura
Seura:  Tappara
Sarja:  SM-liiga
Pelinumero:  11
Pelaajaura
Pääsarjaura:  2020–
Aik. seurat:  KalPa (SML)
NHL-varaus:  153. varaus, 2016 Edmonton Oilers
KHL-varaus:  7. varaus, 2016 Dinamo Riika
Aapeli Yrjö Johannes Räsänen (s. 1. kesäkuuta 1998 Tampere) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä. Räsänen laukoo oikealta.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Yhdysvallat 2016 | jääkiekko |  |
Räsänen pelasi alle 20-vuotiaiden MM-kilpailuissa vuosina 2017 ja 2018. Ensimmäisessä turnauksessa hän jakoi Suomen sisäisen piste- ja syöttöpörssin voiton Eeli Tolvasen kanssa tehoilla 2+4=6. Valmennus valitsi hänet joukkueen turnauksen yhdeksi kolmesta parhaasta pelaajasta. Vuoden 2018 turnauksessa Räsänen oli Suomen paras maalintekijä neljällä osumallaan.
Räsänen pelasi myös alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Räsänen oli turnauksessa Suomen johtava sentteri laidoillaan Kristian Vesalainen ja Eeli Tolvanen. Hän voitti joukkueensa sisäisen syöttöpörssin ja jakoi sisäisen pistepörssin voiton Tolvasen kanssa tehoilla 3+6=9. Räsänen jakoi myös Suomen sisäisen tehotilaston voiton Vesalaisen kanssa lukemalla +8. Hänet valittiin alkulohkossa Slovakiaa vastaan pelatun ottelun päätteeksi Suomen ottelun parhaaksi pelaajaksi. Välieräottelussa Yhdysvaltoja vastaan Räsänen teki kolmannen erän viiden viimeisen minuutin sisään tehot 2+1=3. Hänen toinen ylivoimalla syntynyt osumansa jäi Suomen 2–4-voittoon päättyneen ottelun ratkaisumaaliksi. Räsänen palkittiin Suomen joukkueen turnauksen yhtenä kolmesta parhaasta pelaajasta.
Räsänen pelasi myös alle 18-vuotiaiden Ivan Hlinkan muistoturnauksessa vuonna 2015. Suomen Jääkiekkoliitto palkitsi hänet alle 18-vuotiaiden maajoukkueen kauden 2015–2016 parhaana pelaajana Mikko Koivu -palkinnolla.
Räsänen edusti myös Suomen alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleilla vuonna 2015. Hän oli ensimmäisenä mainitussa turnauksessa joukkueensa paras syöttäjä neljällä syöttöpisteellään. Jälkimmäisenä mainittu turnaus päättyi pronssiin ja Räsänen voitti koko turnauksen piste- ja maalipörssin tehoilla 5+5=10 sekä tehotilaston lukemalla +10. Hänellä oli myös olympiafestivaalien paras aloitusprosentti (84,00 %). Räsänen on toiminut sekä alle 16- että 17-vuotiaiden maajoukkueen kapteenina. Yhteensä hän on pelannut 27 nuorten ja 47 poikien maaottelua.
Suomen A-maajoukkueessa Räsänen on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksessa 10. marraskuuta 2022 Turun Gatorade Centerissa Sveitsiä vastaan. Räsänen merkittiin Suomen 13. hyökkääjäksi. Hän nousi pelaavaan kokoonpanoon ottelun kolmannessa erässä, kun Anrei Hakulinen loukkaantui.
Pelityyli

The Hockey Writers-sivustolla Räsästä on kuvailtu monipuoliseksi kahden suunnan hyökkääjäksi, joka sekä tukee aktiivisesti puolustusta että on älykäs hyökkäyspäässä. Hänen muihin vahvuuksiinsa kuuluu myös maalinedustapelaaminen. Räsänen laukoo oikealta.
Muuta

Räsänen valmistui ylioppilaaksi Sammon keskuslukiosta syksyllä 2016. Hänen pikkuveljensä Iivari pelaa puolustajana KalPan SM-liigajoukkueessa. Veljesten isä Aimo Räsänen on näyttelijä, joka on esiintynyt muun muassa televisiosarjassa Uusi päivä.
Räsänen on puhunut julkisesti tasa-arvosta ja ottanut kantaa mm. ilmastomuutokseen ja sukupuolivähemmistöjen oikeuksiin. Syyskuussa 2020 hän aloitti tamperelaisen Aamulehden kolumnistina. Vuonna 2021 Räsänen aloitti Ihmisoikeusliiton Älä riko urheilua -kampanjan yhtenä keulakuvista.
Aiheesta muualla

Nordnetin #rahapodin jakso 84 – Vieraana jääkiekon huippulupaus Aapeli Räsänen[vanhentunut linkki] (haastattelu julkaistu 31.8.2017)
Tappara – SM-liiga
4 Kotajärvi |
5 Brickley |
6 Rafkin |
11 Räsänen |
15 Somppi |
17 Halloran |
19 Savinainen |
20 Keskinen |
21 Matinmikko |
23 Kohonen |
26 Viita |
27 Tanus |
28 Leskinen |
34 Ahonen |
39 Kärki |
40 Karppinen |
41 Nykänen |
42 Rauhala (C) |
44 Juolevi |
47 Gallet |
51 Järventie |
53 Korkola |
62 Mattila (A) |
63 Tuulola (A) |
77 Metsola |
78 Rautiainen |
86 Granath |
91 Puhakka |
92 Mustonen

Valmentajat Grönborg – Juujärvi – Puistola – Karjalainen – Näykki – Lahti – Haverinen – Konttinen
Ada (albumi)

| Ada Wraith of the Ropes |
| --- | --- | --- |

Studioalbumin tiedot
 Julkaistu: 31. lokakuuta 2005
 Formaatti: CD
 Tyylilaji: funeral doom
 Kesto: 54.19
 Levy-yhtiö: Totalrust Music
Ada on yhdysvaltalaisen funeral doom -yhtyeen Wraith of the Ropesin esikoisalbumi. Se julkaistiin vuonna 2005 levymerkillä Totalrust Music.
Kappaleet

Chamber of the Wraith – 3.28
Final Reflection – 10.25
Lake of Decay – 9.47
Alone – 9.06
Death Bed – 11.13
Snow Dragon – 10.20 (säv. instrumentaali)
Untitled – 4.04
Kappale 7 on nimetön piilokappale, jota ei mainita takakannessa.
Kokoonpano

E.M. Hearst – kitara, bassokitara, musiikkiohjelmointi, rummut
Scarecrow Rottinghouse – laulu, kosketinsoitin, musiikkiohjelmointi
V. Rottinghouse – laulu (kappale 1)
Kokoonpano > Muut tekijät

E.M. Hearst – äänittäjä, miksaaja
Maor Appelbaum – masteroija
Arvostelut

Metal Crypt: 4.5/5
Aiheesta muualla

Ada (albumi) Discogsissa. (englanniksi)
Albumi Ada (albumi) Encyclopaedia Metallum -sivustolla (englanniksi)
Jäätikköjokimuodostumat

Salpausselän hyppyrimäet Lahdessa on rakennettu Ensimmäisen Salpausselän päälle.
Jäätikköjokimuodostumat eli glasifluviaaliset muodostumat ovat viimeisimmän jääkauden loppuvaiheessa, mannerjäätikön sulaessa syntyneitä pinnanmuotoja, joiden synnyn on aiheuttanut joko mannerjäätikön sisällä tai sen pinnalla tai pohjalla virranneiden jäätikköjokien aikaansaama kulutus tai kasautuminen.
Merkkejä jäätikköjokien kulutuksesta on Suomessa eniten Lapissa mutta myös Keski- ja Itä-Suomessa siellä missä maanpinta ei jäätikön sulaessa ollut veden peitossa. Tällaisia ovat muun muassa erilaiset sulamisvesiuomat ja Lapissa tunturien rinteillä tavattavat lieveuomat. Jäätikköjokien aikaansaamia kulutusuomia voi lisäksi olla myös jäätikköjokien synnyttämien kasautumismuotojen pinnoilla.
Jäätikköjokien synnyttämät kasautumismuodot koostuvat lajittuneesta sorasta ja hiekasta sekä jäätikköjokien kulutuksen pyöristämistä kivistä ja lohkareista. Suomessa niitä on noin 7 % maan pinta-alasta.
Suomessa yleisimpiä jäätikköjokien kasaamia pinnanmuotoja ovat harjut, jotka saattavat muodostaa jopa kymmenien kilometrien pituisia kapeita selänteitä. Välillä harjujaksot voivat levittäytyä laajoiksi kentiksi, joissa harjuainekseen hautautuneiden jäälohkareiden paikoille on voinut muodostua suppia. Suppa eli harjuhauta on harjuainekseen sinne hautautuneen jään sulaessa muodostunut kuoppa.
Jäätikköjokien suille kasautuneita jäätikköjokisyntyisiä pinnanmuotoja ovat deltat ja sandurit. Delta eli jäätikköjokisuisto muodostui jäätikköjoen päättyessä mereen, sandur silloin kun jäätikköjoki päättyi kuivalle maalle. Muita jäätikköjokisyntyisiä kasautumismuotoja ovat laaksontäyteet Lapissa sekä etenkin Lounais-Suomessa tavattavat lievemuodostumat, joita esiinty kalliomäkien reunoilla.
Huomattavia jäätikköjokimuodostumia ovat reunamuodostumat. Ne koostuvat jäätikön reunaan syntyneistä rinnakkaisista deltoista ja sandureista tai sandurdeltoista, jotka ovat deltan ja sandurin yhdistelmiä. Reunamuodostumia ovat Suomessa Salpausselät ja Sisä-Suomen reunamuodostuma. Salpausselissä voi olla niiden proksimaaliosissa eli jäätikön puolella myös moreenia ja jäälohkareiden hautautuessa syntyneitä suppia, distaaliosa eli jäätikön ulkopuolinen reuna on enimmäkseen lajittunutta ainesta.
Sekä reunamuodostumien että harjujen yhteydessä voi esiintyä harjuaineksesta muodostuneita säännöttömiä pieniä kumpuja ja selänteitä. Niitä kutsutaan Kames-maastoksi.
Järvenpää (täsmennyssivu)

Järvenpää tarkoittaa seuraavia maantieteellisiä paikkoja:
Järvenpää, kaupunki Suomessa
Järvenpää, rautatieasema Järvenpäässä
Järvenpää, kylä Enossa
Järvenpää, kaupunginosa Forssassa
Järvenpää, kylä Hämeenkoskella
Järvenpää, kylä Jurvassa
Järvenpää, kylä Juuassa
Järvenpää, kylä Juvalla
Järvenpää, kaupunginosa Lahdessa
Järvenpää, kylä Lappeenrannassa.
Järvenpää, kylä Nummi-Pusulassa.
Järvenpää, haja-asutusalue Limingassa Tupoksen kylässä.
Järvenpää on myös suomalainen sukunimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Järvenpää”, voi hakea sivunnimihaulla, laajalla sivunnimihaulla tai tekstihaulla.
Kaikkien pyhien kirkko (Southampton)

| Kaikkien pyhien kirkko (Southampton) All Saints' Church |
| --- | --- |
 William Frederick Rockin piirros kirkosta
Sijainti:  Southampton, Englanti
Koordinaatit:  50°54′6.55″N, 1°24′14.72″W
Kirkkokunta:  Englannin kirkko
Rakentamisvuosi:  Valmistui 1795, tuhoutui pommituksissa 1940
Suunnittelija:  Willey Reveley
Lisää rakennusartikkeleitaArkkitehtuurin teemasivulla
Kaikkien pyhien kirkko oli kirkkorakennus Southamptonin keskustassa. Kirjailija Jane Austen kävi säännöllisesti jumalanpalveluksissa ja maalari John Everett Millais kastettiin kirkossa.
Kirkon sisustus vuonna 1910
Kirkon paikka kuvattuna vuonna 2007.
Kirkon katakombit rakennettiin 1600-luvulla eli ainakin sata vuotta ennen itse kirkkoa. Kirkko tuhoutui saksalaisten ilmapommituksissa joulukuussa 1940, mutta katakombit säilyivät. Kuolleet siirrettiin Hollybrookin hautausmaalle yhteishautaan vuonna 1944, jolloin kirkon rauniot räjäytettiin. Paikalle rakennettiin myöhemmin kauppoja ja pysäköintihalli.
Al Montoya

| Al Montoya |
| --- | --- |

Henkilötiedot
Syntynyt: 13. helmikuuta 1985 (ikä 39) Chicago, IL, USA
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  91 kg
Pelaajaura
Pääsarjaura:  2009–2019
Seurat:  Hartford Wolf Pack (AHL)   San Antonio Rampage (AHL)   Phoenix Coyotes (NHL)   New York Islanders (NHL)   Winnipeg Jets (NHL)   Florida Panthers (NHL) Montreal Canadiens (NHL) Edmonton Oilers (NHL) Bakersfield Condors (AHL)
NHL-varaus:  6. varaus, 2004 New York Rangers
| Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Suomi 2004 |  |  |
Álvaro Montoya (s. 13. helmikuuta 1985 Chicago, Illinois, Yhdysvallat) on yhdysvaltalainen entinen jääkiekkoilija, joka pelasi viimeksi maalivahtina AHL-joukkue Bakersfield Condorsissa kaudella 2018–2019. New York Rangers varasi Montoyan ensimmäisellä kierroksella numerolla 6 vuoden 2004 varaustilaisuudessa, kun hän oli pelannut kaksi edellistä vuotta yliopistosarjassa.
Pelaajaura

Montoya aloitti jääkiekon kotikaupunkinsa junnujoukkuessa Chicago Young Americans. High schoolin aikana Montoya edusti kouluaan Loyola Academya. Vuonna 2000 hän siirtyi NAHL-junioriliigan Texas Tornadon joukkueeseen.
Kauden 2001–2002 Montoya pelasi Yhdysvaltain jääkiekkoliiton kehitysohjelmassa. Kaudeksi 2002–2003 hän siirtyi yliopistojääkiekon pariin. Hän pelasi kolme kautta Michiganin yliopiston joukkueessa. New York Rangers varasi Montoyan vuoden 2004 varaustilaisuudessa ensimmäisellä kierroksella.
Vuonna 2005 Montoya allekirjoitti kolmen vuoden tulokassopimuksen New York Rangersin kanssa. Ammattilaisdebyyttinsä hän teki Rangersin farmijoukkueessa AHL-liigan Hartford Wolf Packissa. Montoya pelasi Rangersin farmissa kolme kautta, kunnes kaudella 2007–2008 hänet myytiin Marcel Hossan kanssa Phoenix Coyotesiin vaihdossa Fredrik Sjöströmiin, David LeNeveun ja Josh Grattoniin.
Heinäkuussa 2008 Montoya teki Phoenixin kanssa jatkosopimuksen. Kausi alkoi kuitenkin Phoenixin farmijoukkueessa San Antonio Rampagessa. Ensimmäisen NHL-ottelunsa hän pelasi 1. huhtikuuta 2009. Hän pelasi heti debyytissään nollapelin. Montoya kulki paljon NHL:n ja AHL:n välillä, eikä saanut paljoa peliaikaa seuraavan kahden kauden aikana.
Kauden 2010–2011 lopulla Montoya kaupattiin Phoenixista New York Islandersiin vaihdossa kuudennen kierroksen varausvuoroon. Hän pelasi ensimmäisellä kaudellaan Islandersissa 20 ottelua, joista joukkue voitti yhdeksän. Maaliskuussa 2011 Islanders allekirjoitti Montoyan kanssa vuoden pituisen jatkosopimuksen. Kaudella 2011–2012 Montoya pelasi 31 ottelua ja päästi niissä 3,11 maalia ottelua kohden. Hän oli pitkään sivussa saatuaan joulukuussa aivotärähdyksen Winnipeg Jetsin Evander Kanen törmättyä häneen. Kesällä 2012 Montoya siirtyi Jetsiin, jonka kanssa teki aluksi vuoden sopimuksen. Hän oli Winnipegissä Ondřej Pavelecin varamaalivahtina.
1. heinäkuuta 2014 Montoya solmi Florida Panthersin kanssa kahden vuoden sopimuksen, jonka arvo oli 1,050 miljoonaa dollaria per kausi. Hän oli Floridassa Roberto Luongon varamaalivahti. 1. heinäkuuta 2016 hän siirtyi yksivuotisella, 950 000 dollarin arvoisella sopimuksella Montreal Canadiensiin. Montreal kauppasi Montoyan Edmontoniin tammikuussa 2018 saaden vastineeksi neljännen kierroksen varausvuoron vuoden 2018 draftiin. Montoya pelasi Oilersin maalilla loppukauden aikana yhdeksässä ottelussa. Seuraavalla kaudella Montoya pelasi 11 ottelua AHL-joukkue Bakersfied Condorsissa ja lopetti sitten uransa.
Montoya ei missään vaiheessa NHL-uraansa kyennyt saavuttamaan ykkösmaalivahdin asemaa edustamassaan joukkueessa. Määrällisesti parhaan kautensa hän pelasi New York Islandersissa kaudella 2011–2012, jolloin hän pääsi pelaamaan 1720 minuuttia 31 pelissä. Tämä jäi ainoaksi yli 30 ottelun kaudeksi.
Pelaajaura > Maajoukkueura

Montoya edusti kaksi kertaa Yhdysvaltoja nuorten MM-kisoissa. Hän sai ensimmäisen kultamitalinsa Suomessa pelatuissa kisoissa 2004, jolloin hänet nimettiin tähdistökenttään. Seuraavana vuonna nuorten MM-kisat siirtyivät Yhdysvaltoihin, mutta Montoya ja Yhdysvaltain joukkue oli pettymys häviten pronssiottelussa Tšekille.
Montoya pelasi myös vuoden 2009 MM-kisoissa Sveitsissä. Hän pelasi kuitenkin vain yhden pelin Ranskaa vastaan. Joukkue voitti pelin 6–2. Montoya edusti Yhdysvaltojen maajoukkuetta MM-kisoissa taas vuoden 2011 MM-kisoissa. Hän esiintyi neljässä ottelussa.
Pelaajaura > Saavutukset

Valittiin kauden 2002–03 CCHA:n All Rookie -joukkueeseen
Valittiin kauden 2002–03 CCHA:n All Tournament -joukkueeseen
Valittiin kauden 2003–04 CCHA:n toiseen All Stars -joukkueeseen
Kultaa nuorten maailmanmestaruuskilpailuista 2004
Tilastot

Käännös suomeksi
Jussie Smollett

Jussie Smollett vuonna 2018.
Justin Smollett (s. 21. kesäkuuta 1982) on yhdysvaltalainen näyttelijä ja laulaja. Hän näytteli yhtä päähenkilöistä draamasarjassa Empire.
Tammikuussa 2019 Smollett teki aiheettoman rikosilmoituksen häneen kohdistuneesta rasistisesta ja homofobisesta pahoinpitelystä. Ilmoituksen epäiltiin olleen aiheeton, koska tiedot väitetyn pahoinpitelyn yksityiskohdista vaikuttivat epäuskottavilta. Maaliskuussa 2019 syyttäjä sopi Smolletin kanssa luopuvansa syytteistä vastineena siitä, että Smollet menettäisi  takuusumman ja suorittaisi 16 tunnin yhdyskuntapalvelun. Maaliskusssa 2022, Chicagon kaupungin nostaman uuden syytteen seurauksena Smollet tuomittiin 150 päivän vankeuteen, 25 000 dollarin sakkoihin ja yli 120 000 dollarin vahingonkorvauksiin Chicagon poliisille .
Aiheesta muualla

Jussie Smollett Internet Movie Databasessa. (englanniksi)
Justinus II

Justinus II soliduksessa
Justinus II (520–578) oli Itä-Rooman eli Bysantin keisari vuosina 565–578.
Justinus oli Justinianus I:n sisarenpoika. Hän rikkoi rauhansopimuksen, jonka Justinianus oli solminut Persian kanssa. Sotaa Persiaa vastaan käytiin moneen otteeseen erityisesti Armeniassa ja Syyriassa.
Justinusta vaivasi mielisairaus, jonka johdosta hän teki vuonna 574 kenraali Tiberiuksesta caesarin eli kruununperillisen. Justinus jätti hallitustehtävät seuraajalleen ja kuoli vuonna 578.
Suomenkielistä kirjallisuutta

Jeanette Lindblom, "Corippus ja Justinus II:n valtaannousu – keisari 500-luvun Bysantissa", Historiallinen aikakauskirja 4/1999, s. 317–324.
| 0 | 1 | 2 |
| --- | --- | --- |
| Edeltäjä: Justinianus I | Bysantin keisari | Seuraaja: Tiberius II Constantinus |
Justino Díaz

Justino Díaz
Justino Díaz (s. 29. tammikuuta 1940 San Juan, Puerto Rico) on yhdysvaltalainen ooppera- ja konserttilaulaja, joka on äänialaltaan bassobaritoni.
Díaz aloitti esiintymisen 8-vuotiaana. Hän opiskeli Puerto Ricon yliopistossa ja Bostonin New England Conservatory of Musicissa. Díaz teki oopperadebyyttinsä vuonna 1957 Benin roolissa Gian Carlo Menottin Puhelimen esityksessä. Metropolitan-oopperassa hän esiintyi ensimmäisen kerran vuonna 1963 Monteronen roolissa Giuseppe Verdin Rigolettossa. Vuonna 1966 Díaz oli Leontyne Pricen kanssa mukana vihkimässä uutta Metropolitan-oopperataloa Lincoln Center for the Performing Artsissa käyttöön Samuel Barberin Antony and Cleopatran esityksessä. Hän myös loi Francescon roolin Alberto Ginasteran oopperan Beatrix Cenci kantaesityksessä 10. syyskuuta 1971 osana John F. Kennedy Center for the Performing Artsin avajaisia.
Díaz on esiintynyt kansainvälisellä urallaan muun muassa La Scalassa, Pariisin oopperassa, Wienin valtionoopperassa, Salzburgin musiikkijuhlilla, Spoleton Festival dei Due Mondissa, Teatro dell'Opera di Romassa, Covent Gardenissa, Teatro Colónissa, Teatro de la Zarzuelassa ja Gran Teatre del Liceussa. Díaz on laulanut myös sinfoniaorkestereiden kanssa ja levyttänyt paljon ooppera- ja oratorio-ohjelmistoa. Vuonna 1986 hän esiintyi Iagona Plácido Domingon tulkitessa nimiroolin Franco Zeffirellin elokuvaversiossa Verdin Otellosta. Aiemmin hän oli esiintynyt Escamillon roolissa Herbert von Karajanin ohjaamassa ja johtamassa Carmenin elokuvaversiossa.
Díaz on naimisissa Ilsa Rodriguezin kanssa. Hänellä on aiemmasta avioliitosta tyttäret Natascia Díaz (näyttelijä) ja Katya Díaz (säveltäjä, laulaja).
Aiheesta muualla

Justino Díaz Internet Movie Databasessa. (englanniksi)
Jussi Wihonen

| Jussi Wihonen> Kansanedustaja |
| --- | --- |
 17.4.2019–4.4.2023  
Ryhmä/puolue:  Perussuomalaisten eduskuntaryhmä
Vaalipiiri:  Savo-Karjalan vaalipiiri
Henkilötiedot
Syntynyt: 20. helmikuuta 1963 (ikä 61) Joensuu
Tiedot
Puolue:  perussuomalaiset
Muut puolueet:  kokoomus (?–2012)
Ale Jussi Wihonen (s. Juha Vihonen, 20. helmikuuta 1963 Joensuu) on suomalainen perussuomalainen poliitikko, Joensuun kaupunginvaltuutettu ja entinen kansanedustaja. Hänet valittiin eduskuntaan vuoden 2019 eduskuntavaaleissa Savo-Karjalan vaalipiiristä.
Poliittinen toiminta

Wihonen on toiminut Joensuun kaupunginvaltuutettuna vuodesta 2005 alkaen ja ollut kaupunginhallituksessa vuosina 2005–2008 ja 2013–2017. Ennen perussuomalaisiin siirtymistä Wihonen oli kokoomuksen kaupunginvaltuutettu Joensuussa. Wihonen erosi kokoomuksen valtuustoryhmästä vuoden 2012 toukokuussa. Vuoden 2015 eduskuntavaaleissa hän sai 2 445 ääntä eikä tullut valituksi. Vuoden 2019 eduskuntavaaleissa Wihonen nousi eduskuntaan 5 748 äänellä. Politiikan ulkopuolella hän on toiminut kauppiaana. Vuoden 2023 eduskuntavaaleissa Wihonen sai 2558 ääntä eikä tullut valituksi.
Kaikkien pyhien kirkko (Claverley)

| Kaikkien pyhien kirkko (Claverley) All Saints Church, Claverley |
| --- | --- |

Sijainti:  Claverley, Shropshire
Koordinaatit:  52°32′17.88″N, 2°18′25.92″W
Kirkkokunta:  Englannin kirkko
Hiippakunta:  Herefordin hiippakunta
Materiaali:  hiekkakivi
Lisää rakennusartikkeleitaArkkitehtuurin teemasivulla
Kaikkien pyhien kirkko on käytössä oleva kirkkorakennus Claverleyssä Englannissa, joka on julistettu Grade I -luokan suojelukohteeksi vuonna 1970.
Kastemalja on normanniajalta. Kirkossa on vuonna 1448 kuolleen Richard Spicerin ja hänen vaimonsa hautakivi ja vuonna 1558 kuolleen Robert Broken sekä hänen kahden vaimonsa alabasterimonumentti.